Erich Eek

Erich Herbert Eek (ka Eeck) (23. jaanuar 1893 Tallinn – 16. jaanuar 1974 Oakland, California, USA) oli eesti õigusteadlane, kohtutegelane ja vandeadvokaat.

Lõpetas 1911 hõbeaurahaga Tallinna Nikolai Gümnaasiumi. 1911–1915 õppis Peterburi Ülikooli õigusteaduskonnas. EÜS Põhjala liige. 

Karjäär
1916–1918 vannutatud advokaadi abi ning samal ajal Tallinna vaeslastekohtu sekretär. 

1918–1919 Tallinna-Haapsalu rahukogu kohtu-uurija Tallinnas.

1919–1920 Eesti Vabariigi prokuröri abi. 1919. aasta maist 5. juuniniIII. Nimetused, Riigi Teataja, nr. 38, 17 juuni 1919 ja augustis täitis ajutiselt Eesti Vabariigi prokuröri kohuseid. Prokuratuuri ümberkorraldamise järel aprillist 1920 sama aasta septembrini Kohtupalati prokuröri vanemabi, täites kogu selle aja Kohtupalati prokuröri kohuseid.

1920–1921 Tallinna-Haapsalu rahukogu alaline liige.

1921–1922 Kohtupalati liige.

1922–1940 vandeadvokaat Tallinnas. 1927–1938 Vannutatud Advokaatide Nõukogu liige, 1938–1939 Advokatuuri nõukogu liige ja nõukogu sekretär. 1927–1940 Riigikontrolli juriskonsult. 

Osales Rahvaerakonna kandidaadina 1926. aasta Riigikogu valimistel ja 1930. aasta Tallinna linnavolikogu valimistel.

Põgenes 1944 Saksamaale, 1951 siirdus USA-sse.

Tunnustus
Valgetähe III klassi teenetemärk, 1939

Isiklikku
Ema Lydia Olga Eeck (sündinud Piepenberg), isa kaupmees Karl Viktor Eeck.Sünnitunnistuse ärakiri. Peterburi Riiklik Ajaloo Keskarhiiv, TsGIASpb.14.3.58150, 25 

Abikaasa Sinaida Eek (sündinud Smetanina) (15. august 1896 – 1983), tütar Lilian ja poeg Aarne Erich.Teenistuskiri. ERA.32.4.334

 Viited 

 Allikad 
 E. Eek 60-a. Vaba Eesti Sõna, 24. jaanuar 1953
 Lauri Vahtre. Eesti Advokatuuri ajalugu 1919–1994. Tallinn 2004
 Toomas Anepaio. Kohtunikud, kohtu-uurijad ja prokurörid 1918–1940. Tartu 2017
 Delo imperatorskago S-Peterburgskago universiteta 1911-12 utsh god. Eriha-Herberta Karlovitsha Viktorov Ek. – Peterburi Riiklik Ajaloo Keskarhiiv, TsGIASpb.14.3.58150
 Erich Eeki teenistustoimik Kohtuministeeriumi arhiivis. ERA.76.5.106
 Kohtupalati akt vannutatud advokaadi Erich Eecki üle. ERA.32.4.334
 Vannutatud Advokaatide Nõukogu aruanded 1927–1937
 Advokatuuri Nõukogu aruanded 1938–1939

Kategooria:Eesti õigusteadlased
Kategooria:Eesti advokaadid
Kategooria:Eesti kohtunikud
Kategooria:Valgetähe III klassi teenetemärgi kavalerid
Kategooria:Gustav Adolfi Gümnaasiumi vilistlased
Kategooria:EÜS Põhjala liikmed
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1893
Kategooria:Surnud 1974